آمریکالی تکنولوژی شیرکتی مایکروسافت، گوگل‌ین آنا فیرماسی آلفابتی گئری‌ده قویاراق دونیانین خالقا آچیق ان دگرلی ۳.جو شیرکتی اولدو.
نیویورک بورسون‌دا ایشلم گؤره‌ن مایکروسافتین سهم باشینا دگری چرشنبه آخشامی گونونو یوزده ۰،۴ آزالما ایله قاپاتدی.
شیرکتین بازار دگری ۷۵۳ میلیارد دلار سویه‌سین‌ده اولدو.
گوگلین آنا فیرماسی آلفابتین سهم دگری ایسه چرشنبه گونونو یوزده ۱،۵ دوشوشله باشا ووردو. فیرمانین بازار دگری ۷۳۹ میلیارد دلار اولدو.
بو نتیجه ایله مایکروسافت، آلفابتین بازار قیمتینی گئری‌ده قویاراق دونیانین ان دگرلی ۳.جو شیرکتی قونومونا یوکسلدی.
گوگلین بازار دگری مایکروسافتی ایلک اولاراق ۲۰۱۲ده گئری‌ده قویموش، ۲۰۱۵ده آلفابتین گوگلین آنا فیرماسی اولاراق قورولماسین‌دان بری ده شیرکتین بازار دگری مایکروسافتین اوستون‌ده یئر آلمیشدی.
اؤته یاندان، سون بیر ایلده مایکروسافتین سهملری ۴۱،۲% یوکسلدی، آلفابتین سهملری ایسه یالنیز یوزده ۱۴،۵ آرتدی.
چرشنبه گونو اعتباریله، دونیانین ان یوکسک ۲.جی بازار دگرینه صاحب شیرکتی ۷۸۲،۶ میلیارد دلار ایله آمازون اولارکناپل ایسه ۹۲۳،۵ میلیارد دلارلیق بازار قیمتیله دونیانین ان قیمت‌لی شیرکتی عنوانینی هله ده قورویور.
